Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hogy gondoskodjék a 35/1996. (XII. 29.) BM rendelettel
Paragraph Index: 351

1998. október 31-én, illetve november 3-án történt kitörése miatt kialakult helyzet vizsgálata céljából fordult az állampolgári jogok országgyűlési biztosához. A beadványokat az állampolgári jogok országgyűlési biztosa — tartalmukra figyelemmel — egyesítette és közös eljárásban vizsgálta. I. A balassagyarmati közösségi szállásra érkező külföldiek meghallgatása a zsúfolt és levegőtlen hatósági vizsgálóban történt. Gyakran előfordult, hogy egyidejűleg két külföldi meghallgatása zajlott. A helyiség méretei miatt több személy egyidejű meghallgatása során elkerülhetetlen, hogy az érintett személyek egymás legbensőbb magánügyeiről akaratlanul is tudomást szerezzenek. A meghallgatások gyakorlata az Alkotmány 54. § (1) bekezdése szerinti emberi méltósághoz való alkotmányos joggal összefüggésben eredményez visszásságot. II. Az épületben a nemek szerint elkülönített mosdóhelyiségek, illetve illemhelyek bűzösek, elhanyagoltak és takarítatlanok voltak A muzulmán vallási előírásoknak is megfelelő illemhely nem volt. Az épület mosókonyhával, mosógéppel, szárítóhelyiséggel, ruhaszárító állványokkal, de még az egészen kicsi gyermekek fürdetéséhez szükséges felszereléssel sem rendelkezett. A vizes helyiségekben tapasztalt állapotok az Alkotmány 70/D. § (1) belkezdésében biztosított legmagasabb szintű testi és lelki egészséghez való joggal összefüggésben eredményeznek alkotmányos visszásságot. III. A külföldiek étkeztetésére kialakított helyiséghez — ami egyben a közösségi helyiség is — egy melegítőkonyha is tartozott. Mindkét helyiség takarítatlan volt, a melegítőkony- 1999/79/II. szám hai tűzhely sütőjének ajtaja — a szolgálatban lévő személyzet elmondása szerint — 1998. szeptember 21-óta hiányzott, ami balesetveszélyes, ezért az Alkotmány 70/D. § (1) belkezdésében biztosított legmagasabb szintű testi és lelki egészséghez való joggal összefüggésben eredményez alkotmányos visszásságot. IV. Az előállítóként használt egykori istállóépület helyiségei megdöbbentő képet mutattak. Az épület két — külön bejárattal rendelkező — traktusát használták a külföldiek várakoztatására. Az egyik traktus nagyobbik helyisége korábban állatok elhelyezésére, a kisebbik a felszerelés tárolására szolgált. A másik traktus két kisebb helyiségből állt. Egyikben sem volt fűtés, és nem voltak illemhelyek sem. Az első traktusban a bútorzatot néhány fából ácsolt emeletes ágy és néhány a földre dobott — leírhatatlan állapotban lévő — matrac jelentette. A második traktus berendezése 3 erősen megrongálódott szék és 3 földre dobott matrac volt. A külföldieknek a leírt körülmények között történő várakoztatása kimeríti az embertelen bánásmód fogalmát, ami az Alkotmány 54. § (2) bekezdésével összefüggésben valósít meg alkotmányos visszásságot. V. A közösségi szállásnak a Határőr Igazgatóság Ady Endre utcai épületében abban a hálóhelyiségben, amelyikben három család volt elhelyezve, 7 idegen férfi is lakott. A kisgyermekes családok a idegen felnőttekkel közös hálóhelyiségekben történő elhelyezése az Alkotmány 67. § (1) bekezdésében biztosított gyermeki jogokkal, az Alkotmány 54. § (1) bekezdése szerinti emberi méltósághoz való joggal összefüggésben eredményez alkotmányos visszásságot, ellentétes a 64/1994. (IV. 30.) Korm. rendelet 57. § (1) bekezdésének b) pontjával, ami az Alkotmány 2. § (1) bekezdése szerinti jogállam, illetve az ebből eredő jogbiztonsághoz való joggal összefüggésben eredményez alkotmányos visszásságot. VI. Nemek szerint elkülönített illemhely, mosdóhelyiség, zuhanyzó és a muzulmán vallási előírásoknak is megfelelő illemhely azonban nem volt. Az épületrész mosókonyhával, mosógéppel, szárítóhelyiséggel, ruhaszárító állványokkal, gyermekek fürdetéséhez szükséges felszereléssel nem rendelkezett. A közösségi szálláson élő külföldiek ruházatának tisztántartásához szükséges eszközök, illetve körülmények hiánya az Alkotmány 70/D. § (1) belkezdésében biztosított legmagasabb szintű testi és lelki egészséghez való joggal összefüggésben eredményeznek alkotmányos visszásságot. VII. Az Ady Endre utcai épületrész a külföldiek testmozgását szolgáló területtel nem rendelkezett. A Közösségi Szállás lakóinak 90%-a a kötelező tartózkodási hely kijelöléséről szóló határozatok szerint kizárólag egészségügyi, sürgősségi alapellátás céljából orvosi igazolás alapján, illetve — a konzulátus megkeresésére — a személyazonosság megállapítása céljából hagyhatta el az intézményt. Ez a körülmény az Ady Endre utcai épületrészben tartózkodó külföldiek esetében állandó bezártságot eredményezett, ami az Alkotmány 70/D. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes